**OPĆI UVJETI ZA OBAVLJANJE POSLOVA**

**STALNIH SUDSKIH VJEŠTAKA**

Temeljem čl. 2. Pravilnika o stalnim sudskim vještacima ("Narodne Novine" br. 38/14, 123/15, 29/16, 61/19)), za stalnog sudskog vještaka može se imenovati osoba za koju se utvrdi da ispunjava slijedeće uvjete:

1. da je državljanin Republike Hrvatske, državljanin države članice Europske unije ili državljanin države potpisnice Sporazuma o Europskom gospodarskom prostoru,
2. da je zdravstveno sposobna za obavljanje poslova stalnog sudskog vještaka,
3. da je nakon završenog odgovarajućeg studija odnosno odgovarajuće škole radila na poslovima u struci i to:

* najmanje 8 godina – ako je završila diplomski sveučilišni studij ili specijalistički diplomski stručni studij
* najmanje 10 godina – ako je završila preddiplomski sveučilišni studij ili preddiplomski stručni studij
* najmanje 12 godina – ako je završila srednju školu, a za pojedinu struku nema odgovarajućeg preddiplomskog sveučilišnog studija ili preddiplomskog stručnog studija odnosno diplomskog sveučilišnog studija ili specijalističkog diplomskog stručnog studija

1. da je uspješno završila provjeru znanja iz ustrojstva sudbene vlasti, državne uprave i pravnog nazivlja,
2. da je uspješno završila stručnu obuku
3. da ima sklopljen ugovor o osiguranju od odgovornosti za obavljanje poslova stalnog sudskog vještaka (čl. 9. Pravilnika)
4. da ima valjano odobrenje za samostalno obavljanje djelatnosti (licenca) ili položen stručni odnosno specijalistički ispit za obavljanje djelatnosti ako je to sukladno posebnim propisima uvjet za obavljanje tih djelatnosti.

Iznimno od odredbe stavka 1. točka 3. ovoga članka, liječnici specijalisti uvjet za obavljanje poslova stalnog sudskog vještaka stječu nakon položenog specijalističkog ispita.

Za stalnog sudskog vještaka ne može biti imenovana osoba za koju postoje zapreke za prijem u državnu službu.

**DOKUMENTI POTREBNI ZA IMENOVANJE**

**STALNIM SUDSKIM VJEŠTAKOM**

1. Zahtjev za imenovanje stalnim sudskim vještakom određene struke

2. Životopis

3. Domovnica (original, ovjerena preslika ili e-domovnica)

4. Diploma o završenom odgovarajućem obrazovanju (ovjerena preslika)

5. Potvrda o radnom stažu na poslovima u struci (potvrda HZZMO-a i potvrda/e poslodavca sa naznakom poslova na kojima podnositelj zahtjeva radi odnosno na kojima je radio),

6. Valjano odobrenje za samostalno obavljanje djelatnosti (licenca) ili uvjerenje o položenom stručnom odnosno specijalističkom ispitu za obavljanje djelatnosti ako je to sukladno posebnim propisima uvjet za obavljanje tih djelatnosti

6. Potvrda nadležnog suda da nije pod istragom ili da se protiv podnositelja zahtjeva ne vodi kazneni postupak (ne starija od 3 mjeseca)

7. Uvjerenje o zdravstvenoj sposobnosti za osobe koje nisu u radnom odnosu

8. Preslika osobne iskaznice

9. **300,oo** kn sudske pristojbe